
REGULAMENT
DE ORGANIZARE ŞI FUNCŢIONARE A
CENTRULUI DE ZI PENTRU COPII ,, CUTEZĂTORII RÂFOVENI’’ DIN COMUNA RÂFOV, JUDETUL PRAHOVA


Art. 1: Definiţie
(1) Regulamentul de organizare şi funcţionare este un document propriu al
"Centru de zi pentru copiii din comuna Râfov, judetul Prahova,  în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condițiile de admitere, serviciile oferite.
(2) Prevederile prezentului regulament sunt obligatorii atât pentru persoanele
Beneficiare şi, după caz, pentru membrii familiei beneficiarilor, reprezentanţii legali/convenţionali,vizitatori.
Art. 2: Identificarea serviciului social
 Centrul de îngrijire de zi pentru copii aflați în situații de risc din Comuna Râfov, judetul Prahova, sat Râfov, strada: Anotimpului, nr 21, cod serviciu social 8899- administrat de furnizorul Primaria Comunei Râfov -Compartimentul de Asistenta Sociala, nu deţine Licenţa de funcţionare definitivă/provizorie, fiind un serviciu social fară personalitate juridică. 
Art. 3: Scopul serviciului social
 Scopul serviciului social Centru de zi este acela de a preveni abandonul scolar
prin cresterea calitatii vietii copiilor aflați în situatii de dificultate, prin asigurarea
pe timpul zilei dupa orele de cursuri scolare, a unor activitati de ingrijire, educatie, joacă, initiere în utilizarea calculatorului, activitati de integrare, recreere-socializare-creație, consiliere, orientare scolara si profesionala, deprinderea unui comportament civilizat, a unui spirit civic, dezvoltarea deprinderilor de viata independentă pentru copil, cât și a unor activitati de sprijin, consiliere, educare pentru parinti sau reprezentantii legali ai acestora.


  Serviciul Social se adreseaza copiilor scolari cu varsta intre 3-14 ani, care provin
din familii cu domiciliul pe raza comunei Râfov și care se regasesc în situații de risc.
Art. 4: Cadrul legal de înfiinţare, organizare şi funcţionare
Centrul de îngrijire de zi pentru copiii aflati in situatii de risc își desfasoara activitate în baza prezentului Regulament de Organizare si Functionare si a prevederilor legale in vigoare.
(1) Centru de zi pentru copii funcţionează cu respectarea prevederilor cadrului
general de organizare şi funcţionarea serviciilor sociale reglementat de:
- Ordinul Ministrului Muncii și Justiției Sociale nr. 27/2019 privind aprobarea standardelor minime de calitate pentru serviciile sociale de zi destinate copiilor; 
- Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare; 
- H.G. nr. 797/2017 pentru aprobarea regulamentelor cadru de organizare şi funcţionare ale serviciilor publice de asistenţă socială şi a structurii orientative de personal, cu modificările şi completările ulterioare; 
- Prevederile art. 2 alin. (1) și (3) din H.G. nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare; 
-  Legea nr. 292/2011 a asistenţei sociale, cu modificările şi completările ulterioare; 
- Legea nr. 319/2006 a securităţii şi sănătăţii în muncă, cu modificările şi completările ulterioare; 
- Ordinul nr.27/2019- Standarde Minime de Calitate pentru serviciile sociale
organizate ca centrede zi pentru copiii in familie si/sau copiii separati sau in
risc de separare deparinti.
- Hotararea nr. 867/2015 pentru aprobarea Nomenclatorului serviciilor sociale, precum si regulamentul-cadru de organizare si functionare a serviciilor sociale precum si a altor acte normative secundare aplicabile.
- Ordinul nr. 1.126 / 2025 pentru aprobarea modelului-cadru al contractului de servicii sociale, al informarilor transmise de furnizorul de servicii sociale serviciului public de asistenta sociala, a procedurii de fundamentare a bugetului necesar, precum si a indicatorilor pentru  monitorizarea serviciilor sociale acordate ca masura de asistenta sociala.
Art. 5: Principiile care stau la baza acordării serviciului social  pentru 40 copii proveniti din familii aflate in situatie de risc se organizează şi funcţionează cu respectarea principiilor generale care guvernează sistemul naţional de asistență socială, precum şi cu principiile specifice care stau la baza acordării serviciilor sociale prevăzute în legislaţia specifică.


   Principiile specifice care stau la baza prestării serviciilor sociale în cadrul
"Centru de zi pentru copii din comuna Râfov, judetul Prahova sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte
egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) abordarea individualizata și centrarea pe persoane;
f) primordialitatea responsabilităţii persoanei, familiei cu privire la dezvoltarea
propriilor capacităţi de integrare socială şi implicarea activă în soluţionarea
situaţiilor de dificultate cu care se pot confrunta la un moment dat;
g) responsabilizarea membrilor familiei, reprezentaţilor legale cu privire la
exercitarea drepturilor şi îndeplinirea obligaţiilor ,
h) încurajarea iniţiativelor individuale ale persoanelor beneficiare şi a implicării
active a acestora în soluţionarea situaţiilor de dificultate;
i) asigurarea unei atenții individualizate şi personalizate a persoanei beneficiare;
j) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
k) colaborarea centrului/unităţii cu compartimentul de asistenţă socială.
Art. 6: Beneficiarii serviciilor sociale
(1) Beneficiarii serviciilor sociale acordate în Centru de zi pentru copii sunt: copiii de varsta preșcolară și scolara proveniți din medii defavorizate și familii de etnie romă, astfel:
a) copii de varsta scolara orfani de un parinte sau de ambii;
b) copii de varsta scolaracare fac parte din familii numeroase;
c) copii de varsta scolara ai caror parinti sunt pensionari, bolnavi cronici sau au
certificate de încadrare in grad de handicap mediu, accentuat sau grav emis de
Comisia de evaluare a persoanelor cu handicap pentru adulti, în conditiile legii;
d) copii de vârsta școlară care provin din familii monoparentale, cu un nivel scazut de cultura și educatie pentru care exista posibilitatea de abandon scolar;
e) copii de vârsta scolara care provin din familii în care există violență și care sunt marcați de aceste evenimente;
f) copii de vârsta școlara care provin din familie beneficiara de venitul minim
de incluziune;
g) copii de vârstă școlara parasiti de parinti și lasați în grija bunicilor, copii cu
parinti plecati în strainatate și/sau de ednie romă ;
h) copii de varsta scolara proveniti din familii cu venit lunar mic aflați în situații de risc,
i) alte categorii de persoane cu situatii similare propuse de catre comisie.
(2) Condiţiile de acces/admitere în centru sunt următoarele:
a)acte necesare:
- cererea de admitere in centru;
- adeverinta medicala care sa ateste starea de sanatate a beneficiarului( faptul
ca este apt pentru intrarea in colectivitate), precum si recomandarea
medicului de specialitate(daca este cazul);
- copii dupa actele de identitate- copil/parinti/reprezentanti legali;
- adeverința de venit sau dupa caz cupon de pensie sau orice alt document din
care sa rezulte venitulrealizat de membrii familiei;
- adeverinta de la unitatea de învatamant frecventată de copil;
- certificat de casatorie, sentință de divort, certificat de deces-parinti (în functie
de caz);
- ancheta sociala întocmită de asistenti sociali;
- aviz epidemiologic;
- alte acte, în funcție de situație, din care să rezulte situatii de risc ale familiei.
  b) Criterii de eligibilitate pentru selectia beneficiarilor Centru de zi pentru copii:
- să se afle in situatie cu risc de abandon scolar si familial;
- să existe riscul institutionalizării copiilor;
- membrii familiei să fie lipsiți temporar de venituri sau să realizeze venituri reduse, insuficiente pentru a se întretine și pentru a-si asigura traiul zilnic;
- să existe o situatie de vulnerabilitate/dificultate, pentru depasirea careia este
nevoie de măsuri de suport și asistență din partea comunitatii( existenta unei
disproportii intre venitul resurselor financiare/materiale si nevoile reale ale
familiei, situatii medicale grave in familia beneficiarului care afecteaza
capacitatea de munca a a reprezentantilor legali ai acestuia); 
- să fie clinic sănătos, conform atestarii medicului de familie și fara grad de handicap. 
- să provină din familii cu domiciliul pe raza Comunei Râfov. 
c) Cine ia decizia de admitere/respingere în centru: admiterea copilului în centru se realizează pe baza cererii aprobate de către Primarul Comunei Râfov şi a actelor enumerate mai sus, în funcţie de numărul de locuri disponibile În acest sens Primarul Comunei Râfov emite o dispoziţie de frecventare a CZ, în baza propunerii comisiei sociale contituite în acest sens. 
d) Modalitatea de încheiere a contractului de servicii- serviciile sociale se acordă în baza Planului Personalizat de Intervenţie şi contractului cu familia încheiat în condiţiile legii, modelul conform Ordinului nr. 1.126 / 2025
pentru aprobarea modelului-cadru al contractului de servicii sociale, al informarilor transmise de furnizorul de servicii sociale serviciului public de asistenta sociala, a procedurii de fundamentare a bugetului necesar, precum si a indicatorilor pentru monitorizarea serviciilor sociale acordate ca masura de asistenta sociala
 e)Modalitatea de stabilire a contribuţiei beneficiarului - Furnizarea serviciilor sociale este gratuită. 
(3) Condiţiile de încetare a serviciilor Centru de zi pentru copii sunt urmatoarele: - expirarea perioadei mentionate in contract; 
- scopul contractului a fost atins, îndeplinirea obiectivelor stabilite; 
- solicitarea parinților/reprezentanților legali ai beneficiarului; 
- când se constată, în urma anchetei sociale, depășirea situatiei de nevoie socială care a stat la baza furnizarii serviciilor sociale specializate;
-  când se absentează în mod cumulat mai mult de 5 zile lunar, altele decat motive medicale, de la programul Centrului, făra înstiintarea scrisă a Centrului de către parintele beneficiarului/reprezentantul legal; 
- în baza comunicării de catre unitatea de învatamant a nefrecventarii cursurilor de catre beneficiar, acesta înregistrand mai mult de 30 de absente nemotivate/luna.
- când nu sunt resprectate de către beneficiar obligațiile prevazute în contractul de furnizare servicii sociale și a Regulamentului de ordine interioara;
- când familia schimba domiciuliul în afara Comunei Râfov ( este obligatoriu ca domiciliul părintelui care solicită admiterea copilului în centru sa fie pe raza Comunei Râfov;
 - dacă a sustras sau a distrus voit, în mod repetat, bunuri din cadrul centrului sau a produs vătămări corporale altor persoane; 
- nerespectarea în mod repetat de către beneficiarul de servicii sociale a regulamentului de organizare şi funcţionare (ROF) precum şi a regulamentului de ordine interioară (ROI), a contractului de prestari servicii. 
(4) Persoanele beneficiare de servicii sociale furnizate în "Centru de zi pentru copii au următoarele drepturi: 
a) să i se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
 b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică; 
c) să li se asigure păstrarea confidenţialităţii asupra informaţiilor furnizate şi primite; 
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate; 
e) să fie protejaţi de lege atât ei, cât şi bunurile lor, atunci când nu au capacitate de exerciţiu; 
f) să li se garanteze demnitatea, intimitatea şi respectarea vieţii intime; 
g) să participe la evaluarea serviciilor sociale primite; 
h) sa fie protejati împotriva riscului de abuz si neglijare. 
(5) Persoanele beneficiare de servicii sociale furnizate în Centru de zi pentru copii , au următoarele obligaţii:
 a) să furnizeze informaţii corecte cu privire la identitate, situaţie familială, socială, medicală şi economică; 
b) să participe, în raport cu vârsta, situaţia de dependenţă etc. la procesul de furnizare a serviciilor sociale; 
c) să aiba o atitudine disciplinara și o conduită civilizată în cadrul activitatilor desfasurate în centru, se admite un numar de 3 abateri dispciplinare minore sau o abatere disciplinara grava/an scolar; 
d) să comunice orice modificare intervenită în legătură cu situaţia lor personală; e) să respecte prevederile prezentului regulament;
f) sa participe, la procesul de furnizare al serviciilor sociale, se admite un numar maxim de 5 absente cumulat/luna fara notificare scrisa către Centru și nu mai mult de 30 absente școlare nemotivate pe luna. 
g) parintele/reprezentantul legal are obligatia de a colabora permanent cu Centrul de ingrijire de zi pentru copiii aflati in situatii de risc cu privire la furnizarea serviciilor sociale. 
Art. 7: Activităţi şi funcţii :
(1) Principalele funcţii ale serviciului social Centru de zi pentru copii „sunt următoarele: 
a) de furnizare a serviciilor sociale de interes public local, prin asigurarea următoarelor activităţi: 
1. reprezintă furnizorul de servicii sociale în contractul încheiat cu persoana beneficiară;
 2. asistență socială-informații și sprijin pentru a beneficia și de alte servicii sociale, în functie de nevoile specifice ale fiecarei familii; 
3. sprijin în integrarea în muncă a parintilor sau reprezentantilor legali, in limita posibilitatilor existente, prin îndrumarea acestora catre serviciul public specializat în medierea munci; 
4. îngrijire pe timpul zilei existența unui program zilnic organizat, elaborat în funcţie de nevoile şi particularităţile fiecărui copil în parte;
 5. activitati educationale-recreere, socializare si de dezvoltare a deprinderilor de viaţă independentă, precum și activități de orientare școlară și profesională; 
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi: 
1.dezvolta parteneriate si colaboreaza cu organizatii similare care pot veni in sprijinul beneficiarilor; 
2.activitati de prezentare a serviciilor oferite potentialilor beneficiari prin materiale promotionale si pliante; 
3.activități de disemniare a informatiilor legate de serviciile oferite în spatiul public prin intermediul site-ului furnizorului de servicii sociale; 
4.elaborarea de rapoarte de activitate; 
5.asigură informarea continuă a beneficiarilor asupra activităţilor/serviciilor derulat,procedurilor utilizate, precum şi a oricăror aspecte considerate utile; 
c) de promovarea drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi: 
1. elaboreaza Codul Etic pentru relatia cu copii si familiile acestora si realizeaza reuniuni generale si individuale in vederea sprijinirii si intaririi relatiei copilparinte; 
2. actualizarea permanentă a site-ului furnizorului social, ce cuprinde informaţii despre activitatea centrului, inclusiv referitoare la: drepturile şi obligațiile beneficiarilor centrului de zi, conform prevederilor legale în vigoare, acțiunile organizate de furnizor în vederea susținerii procesului de integrare socială şi de prevenire a marginalizării, etc.; 
3. activităţi de grup cu părinții sau reprezentantii legali pentru informare cu privire la beneficiile și serviciile sociale care le pot accesa; 
4. activități de grup și informare pe teme legate de educaţia copilului, încurajarea copiilor să participe activ la procesul de instruire din școală și centru,etc. 
d) de asigurare a calităţii serviciilor sociale prin realizarea următoarelor activităţi: l.elaborarea instrumentelor standardizate utilizate în procesul de acordare a serviciilor; 
2.realizarea de evaluări periodice a serviciilor prestate; 
3.măsurarea gradului de satisfacţie cu privire la activitatea desfăşurată prin aplicarea unuichestionar; 
4. păstrarea unui caiet de înregistrare a sesizărilor, reclamaţiilor şi propunerilor formulate în scris de către beneficiari, în scopul îmbunătățirii activităţii serviciului; 
e) de administrare a resurselor financiare, materiale şi umane ale centrului prin realizarea următoarelor activităţi: 
1. pentru resurse financiare: realizarea unui buget anual de catre furnizorul de servicii sociale, cu cheltuielile de sustinere a Centru de zi pentru copii - 8899; 
2. pentru resurse umane:  întocmirea/actualizarea fiselor de post; 
* organizarea/sustinerea de sesiuni de instruire/informare a personalului implicat; 
3.pentru resurse materiale: consemnarea, în condica de evidenţă, a consumabilelor de papetărie şi a materialelor utilizate la activităţile cu copiii, etc.  întreținerea și folosirea eficientă a bazei materiale și a bunurilor din dotare; * asigurarea de resurse materiale suplimentare din sponsorizări, donații. 
Art. 8: Structura organizatorică, numărul de posturi şi categoriile de personal 
(1) Serviciul social Centru de zi pentru copii va funcţiona cu 1 post  și voluntari in functie de necesitatile activitatii centrului: cadre didactice din cadrul unitatilor de învatamant care functioneaza pe raza localitatii Râfov sau de pe raza altor localitati în baza protocoalelor de colaborare și studenți aflați în stagii de practică.
 Postul de asistent social va fi scos la concurs / externalizat catre furnizori privati de astfel de servicii. 
 (2)Atribuţiile personalului: - asigură organizarea, coordonarea, îndrumarea şi controlul activităţilor desfăşurate.;  
- elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;   
- colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a a instrumentelor proprii de asigurare calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare; 
- întocmeşte raportul anual de activitate; 
- asigură buna desfăşurare a raporturilor de muncă dintre angajaţii serviciului/centrului; 
- propune furnizorului de servicii sociale aprobarea structurii organizatorice şi a numărului de personal; 
- desfăşoară activităţi pentru promovare a imaginii centrului în comunitate;
- ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce; răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens; - reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară; 
- asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte institutii publice locale şi organizaţii ale societăţii civile active în comunitate, în folosul beneficiarilor; 
- asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare; 
- asigură încheierea cu beneficiarii a contractelor de furnizare a serviciilor sociale; - asigură comunicarea şi colaborarea permanentă cu Compartimnetul de Asistenţă Socială de la nivelul Primăriei Comunei Râfov, cu alte institutii publice locale şi organizaţii ale societăţii civile active în comunitate, în folosul beneficiarilor; alte atribuţii prevăzute în standardul minim de calitate aplicabil. 
Art. 10: Personalul care deservește centrul va avea următoarele atribuții generale: 
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
 b) colaborează cu specialişti din alte centre în vederea soluționării cazurilor, identificării de resurse; 
c) monitorizează respectarea standardelor minime de calitate;
 d) sesizează situaţii care pun în pericol siguranța beneficiarului, situaţii de nerespectare a prevederilor prezentului regulament;
 e) întocmeşte rapoarte periodice cu privire la activitatea derulată;
 f) face propuneri de îmbunătăţire a activităţii în vederea creşterii calităţii serviciului şi respectării legislaţiei; 
g) alte atribuţii prevăzute în standardul minim de calitate aplicabil. 
  Atributiile specifice: 
- identifică copiii aflați in situatii vulnerabile, de risc: 
- copii cu dificultati de adaptare/învatare școlara, copii neglijati prin omisiunea volunatara sau involuntara a persoanelor care au responsabilitatea cresterii, ingrijirii si educarii acestora;  
- realizează ancheta socială şi evaluează situaţia familiilor aflate în dificultate sau ori de câte ori este necesar în scopul surprinderii modificărilor intervenite în situaţia socio familială; 
- identifică nevoile beneficiarilor în cadrul anchetei sociale întocmite; 
- pregăteşte, instrumentează dosarele copiilor şi le prezintă în cadrul comisiei, în scopul admiterii acestora în centru; 
- face vizite de monitorizare periodic în familiile copiilor înscriși la centru şi la unitatea școlară frecventată de copil;
-  realizează activități de consiliere sociala, individuala sau de grup, cu copiii si parintii lor;  
- obiectivele sunt evaluate periodic si actualizate in functie de gradul în care au fost realizat, organizează şi participă la diferite acţiuni şi activități desfăşurate în parteneriat cu alte institutii din comunitatea locală; 
- participă, împreuna cu personalul de specialitate din cadrul compartimentului asistență socială, la realizarea planului personalizat de interventie în functie de nevoile si particularitatile fiecarui copil in parte și urmareste obtinerea de rezultate corespunzatoare acestuia ; 
 Atributii specifice de dezvoltare a deprinderilor de viață independentă sunt urmărite prin: 
- supravegherea copiii în timpul desfășurării programului de recreere în interiorul sau exteriorul centrului; 
- întocmirea programului de activitate saptămanal; 
- întocmirea fişele de observareale copiilor; 
- realizează conexiunea informaţiilor şi sprijină acţiunile întreprinse pentru soluţionarea cazurilor; 
-semnalează orice formă de abuz, discriminare, neglijare, intimidare, exploatare şi tratament inuman; 
- participă la campanii de promovare a serviciilor centrului la nivelul comunității, planifica si pregateste programul activitatilor de recreere -socializare pentru beneficiari si raspunde de aplicarea acestora în conformitate cu atributiile ce îi revin, desfasoară activitati educationale/recreere-socializare în acord cu obiectivele educationale stabilite; 
- organizează spațiul de joaca al copiilor și selectează materialele de joc adecvate activitatilor si obiectivelor propuse, incurajand implicarea copiilor in amenajarea mediului educational ;
-  urmarește îmbogatirea si diversificarea permanenta a activitatilor educationale pentru a preveni aparitia monotoniei si a plictiselii copilului;  
- supraveghează, însotește și asistă beneficiarii pe tot parcursul programului de lucru, în toate actiunile organizate în cadrul centrului sau în afara acestuia (excursii, plimbari, etc.) , asigurand un climat placut și relaxat; 
- menţine un contact permanent cu şcolile la care sunt înscrisi beneficiarii; colaboreaza cu echipa pluridisciplinara ;
- îndeplineste orice alte sarcini de serviciu care îi este atribuită, în limita competenţelor legale.
 Art. 11: Activitățile administrative, de gospodărire, întreţinere-reparaţii: se efectuează curăţenia şi dezinfecţia în condiţii corespunzătoare a tuturor spaţiilor repartizate (săli activităţi ,grupuri sanitare, hol), respectând soluţiile şi concentratiile stabilite pe tipuri de produs/suprafeţe; se păstrează în bune condiţii materialele primite şi buna gestionare şi depozitare, astfel încât să nu prezinte pericol pentru copii; se asigură evacuarea permanentă a gunoiului şi depozitarea lui în locurile stabilite şi asigură curăţenia şi dezinfecția recipientelor;
 Art. 12: Finanţarea centrului:
 (1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile. 
(2)Finanţarea cheltuielilor centrului se asigură, în condiţiile legii, din următoarele surse: a)bugetul local al Comunei Râfov; 
b)donaţii, sponsorizări sau alte contribuţii din partea persoanelor fizice ori juridice din ţară şi din străinătate; 
c)fonduri externe rambursabile şi nerambursabile; 
d)alte surse de finanţare,în conformitate cu legislaţia în vigoare. 
Art. 13 Dispoziţii finale 
1. Prevederile prezentului regulament, vor fi aduse la cunoştinţă, atât beneficiarilor, respectiv părinţilor sau reprezentanţilor legali, cât şi personalului pe baza de semnatură, având obligaţia de a-l cunoaşte şi de a-l aplica întocmai. 
2. Prezentul regulament se completează de dreptcu actele normative în vigoare sau se modifică cu prevederile legislaţiei în vigoare care reglementează acest domeniu de activitate şi se aprobă prin hotărâre a Consiliului Local Comuna Râfov. 
3. Prezentul Regulament de organizaresi functionare intra in vigoare de la data aprobarii acestuia de catre Consililul Local al Comunei Râfov.

